ไปไดร์ฟกอล์ฟในสนามซ้อมมา 2 ชั่วโมง กลับมาบ้านปวดหลังตรงช่วงเอวมาก หากก้มหลังจะรู้สึกปวด และตึงมาก ต้องตั้งหลังตรงจึงจะหาย วันต่อมาอาการปวดหลังหายไป กลับมาปวดตรงบริเวณสีข้างช่วงเอวด้านขวา แฟนให้ทานยาคลายกล้ามเนื้อ ก็ไม่หาย เวลาจะขึ้นรถจะปวดบริเวณสีข้างมาก แต่พอเข้าไปนั่งแล้วก็หาย มักจะมีอาการเจ็บปวดตอนที่ต้องบิดเอว ไม่ทราบว่าเป็นเพราะสาเหตุใดครับ กระดูกทับเส้นประสาท หรือไตผิดปกติ ขอบครับ
สวัสดีค่ะ จากอาการปวดหลังดังกล่าวมา อาจเกิดจาก-ปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยหากมีการปวดที่สัมพันธ์กับการใช้งานชัดเจน อาจเกี่ยวกับปวดจากกล้ามเนื้อ แต่หากปวดมากจนร้าวลงขา มีขาอ่อนแรงร่วมด้วย อาจมีเรื่องของกระดูกสันหลังทับเส้นประสาทได้แนะนำพบศัลยแพทย์โรคกระดูกและข้อเพื่อตรวจเพิ่มเติม หากปวดมาก ปวดจนรบกวนชีวิตประจำวัน ขาอ่อนแรงหรือชา ควรรีบไปการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก ฝึกยืดเหยียดกล้ามเนื้อบริเวณหลังและขา